Mádl aláírta a nyilvántartásba vétellel kapcsolatos törvényt
Nem találta megalapozottnak a köztársasági elnök Gatter Lászlónak, a Fõvárosi Bíróság elnökének észrevételeit. Gatter azért fordult Mádl Ferenchez, mert véleménye szerint a társadalmi szervezetek és alapítványok nyilvántartásba vételére vonatkozó újonnan módosított törvény alkotmányos jogokat sérthet.
Mádl Ferenc köztársasági elnök aláírta a társadalmi szervezetek és alapítványok nyilvántartásba vételére vonatkozó rendelkezések módosításáról szóló, a parlamentben december 18-án elfogadott törvényt.

Korábban Gatter László, a Fõvárosi Bíróság elnöke levélben fordult az államfõhöz, mert szerinte az elfogadott törvénymódosítás alkotmányos jogokat sért. A Fõvárosi Bíróság véleménye szerint a jogszabály részben sértheti a személyes adatok védelméhez fûzõdõ alkotmányos alapjogokat a bíróságra benyújtott iratok vonatkozásában, a nyilvánosság számára biztosított teljes körû iratbetekintési lehetõséggel, részben pedig sértheti az egyesülési szabadságot a kérelmezõk számára megállapított határidõkkel és eljárási korlátokkal.

A köztársasági elnök nem találta megalapozottnak a Fõvárosi Bíróság elnökének észrevételeit.

Korábban:

Mádl Ferenchez fordul a Fõvárosi Bíróság elnöke
Mádl Ferenc társadalmi szervezet Fõvárosi Bíróság Katonai Tanácsa Gatter László észrevétel nyilvántartás bíróság